CELEX: E2010C0160
Language: sk
Date: 2010-04-21 00:00:00
Title: Rozhodnutie Dozorného úradu EZVO č. 160/10/COL z  21. apríla 2010 o dodatočných zárukách pre Nórsko týkajúcich sa Aujeszkého choroby

16.12.2010   
            
            
               SK
            
            
               Úradný vestník Európskej únie
            
            
               L 332/45
            
         ROZHODNUTIE DOZORNÉHO ÚRADU EZVO
   č. 160/10/COL
   z 21. apríla 2010
   o dodatočných zárukách pre Nórsko týkajúcich sa Aujeszkého choroby
   DOZORNÝ ÚRAD EZVO,
   so zreteľom na Dohodu o Európskom hospodárskom priestore, a najmä na jej článok 17, a protokol 1 k dohode, a najmä na jeho článok 4 písm. d),
   so zreteľom na Dohodu medzi štátmi EZVO o zriadení dozorného orgánu a súdneho dvora, a najmä na jej článok 5 ods. 2 písm. d) a protokol 1 k dohode, a najmä na jeho článok 1 písm. c),
   so zreteľom na akt uvedený v bode 4.1.1 kapitoly I prílohy I k Dohode o Európskom hospodárskom priestore týkajúci sa zdravotných problémov zvierat ovplyvňujúcich obchod s hovädzím dobytkom a ošípanými vo vnútri Spoločenstva, smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1) , zmenená a doplnená a upravená na účely Dohody o EHP protokolom 1 k Dohode, a najmä jeho článkom 8 a článkom 10 ods. 1,
   so zreteľom na akt uvedený v bode 4.2.84 kapitoly I prílohy I k Dohode o EHP, rozhodnutie Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (2) , v znení zmien a doplnení,
   so zreteľom na rozhodnutie Dozorného úradu EZVO č. 226/96/COL (3),
   keďže:
   
               (1)
            
            
               Rozhodnutím č. 226/96/COL boli Nórsku poskytnuté dodatočné záruky týkajúce sa Aujeszkého choroby.
            
         
               (2)
            
            
               Od prijatia rozhodnutia č. 226/96/COL boli právne predpisy Európskej únie o dodatočných zárukách týkajúcich sa Aujeszkého choroby zmenené a doplnené, aby sa zabezpečila súdržnosť s medzinárodnými predpismi o tejto chorobe a lepšia kontrola v rámci Únie.
            
         
               (3)
            
            
               Rozhodnutím Spoločného výboru EHP č. 55/2009 (4) bolo zmenené a doplnené rozhodnutie 2008/185/ES začlenené do Dohody o EHP ako bod 4.2.84 kapitoly I prílohy I k tejto dohode.
            
         
               (4)
            
            
               Nórska vláda považuje svoje územie za územie bez výskytu Aujeszkého choroby v súlade s článkom 10 ods. 1 smernice 64/432/EHS. Nórsko predložilo Dozornému úradu EZVO podpornú dokumentáciu dokladajúcu, že monitorovanie situácie pokračuje a je zriadený primeraný dohľad, aby územie Nórska ostalo bez výskytu Aujeszkého choroby.
            
         
               (5)
            
            
               Nórsko požiadalo Dozorný úrad EZVO, aby aktualizoval rozhodnutie č. 226/96/COL s cieľom zohľadniť nové zmeny právnych predpisov v oblasti dodatočných záruk pre obchod s ošípanými v rámci Únie vo vzťahu k Aujeszkého chorobe.
            
         
               (6)
            
            
               V súlade s poslednými právnymi zmenami v oblasti dodatočných záruk pre obchod s ošípanými v rámci Únie vzťahujúce sa na Aujeszkého chorobu, je z dôvodu jednoznačnosti a právnej súdržnosti vhodné zrušiť rozhodnutie č. 226/96/COL.
            
         
               (7)
            
            
               Nové rozhodnutie ponechá rovnaké záruky doposiaľ udelené Nórsku a zároveň ich zosúladí s novými kritériami stanovenými príslušnými právnymi predpismi EHP, a najmä zmeneným a doplneným rozhodnutím 2008/185/ES.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha Dozornému úradu EZVO,
            
         PRIJAL TOTO ROZHODNUTIE:
   Článok 1
   V žiadnom kraji v Nórsku sa nevyskytuje Aujeszkého choroba a očkovanie je zakázané.
   Článok 2
   Nórsku sa zaručujú dodatočné záruky týkajúce sa Aujeszkého choroby stanovené rozhodnutím 2008/185/ES, zmeneným a doplneným, pokiaľ ide o obchod s ošípanými v rámci Európskeho hospodárskeho priestoru (ďalej len „EHP“).
   Článok 3
   Nórsko disponuje rovnakým štatútom ako tie členské štáty EÚ, ktoré sú uvedené v zozname v prílohe I k rozhodnutiu 2008/185/ES.
   Článok 4
   Inštitúcia uvedená v ods. 1 prílohy III k rozhodnutiu Komisie 2008/185/ES je Veterinærinstituttet, Oslo, Nórsko.
   Článok 5
   Rozhodnutie č. 226/96/COL sa týmto zrušuje.
   Článok 6
   Toto rozhodnutie nadobúda účinnosť 21. apríla 2010.
   Článok 7
   Toto rozhodnutie je určené Nórsku.
   Článok 8
   Iba anglické znenie je autentické.
   
      V Bruseli 21. apríla 2010.
      
         
            Za Dozorný úrad EZVO
         
         Per SANDERUD
         
            predseda
         
         Sverrir Haukur GUNNLAUGSSON
         
            člen kolégia
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Ú. v. EÚ L 59, 4.3.2008, s. 19.
   
      (3)  Ú. v. ES L 78, 20.3.1997, s. 46.
   
      (4)  Ú. v. EÚ L 232, 3.9.2009, s. 1.